Ελευθερία Ελευθερίου

Η **Ελευθερία Ελευθερίου** (Παραλίμνι Αμμοχώστου, 12 Μαΐου 1989) είναι Ελληνοκύπρια τραγουδίστρια. Έγινε γνωστή από το ελληνικό μουσικό σόου The X-Factor όπου αποχώρησε στο πέμπτο live. Το 2012 εκπροσώπησε την Ελλάδα στον Διαγωνισμό Τραγουδιού της Eurovision με το τραγούδι «Aphrodisiac» παίρνοντας την 17η θέση.

## Πρώτα χρόνια
Γεννήθηκε στις 12 Μαΐου 1989 στο Παραλίμνι της Κύπρου και μεγάλωσε στο Φρέναρος της Επαρχίας Αμμοχώστου. Σε ηλικία 9 ετών, ξεκίνησε μαθήματα θεωρίας μουσικής και πιάνου. Σε ηλικία 15 ετών, παρακολούθησε για ένα χρόνο μαθήματα φωνητικής. Έπειτα από κάποιες εμφανίσεις σε μουσικά συγκροτήματα αλλά και ως σολίστας στην λαϊκή ορχήστρα του ΡΙΚ, ξεκίνησε να ασχολείται επαγγελματικά με τον χώρο του τραγουδιού από την ηλικία των 18 ετών.

Κατά τη διάρκεια των σπουδών της στο Πανεπιστήμιο του Σάρρεϋ της νότιας Αγγλίας στη Μουσική και στη Μουσική Εκτέλεση (Music and Performance), εργάστηκε για έναν χρόνο σε ελληνικό μαγαζί ως τραγουδίστρια.

## Καριέρα
Το 2009 συμμετείχε στον δεύτερο κύκλο του ελληνικού τηλεοπτικού μουσικού διαγωνισμού «The Χ-Factor», όπου κατάφερε να φτάσει μέχρι το πέμπτο live. Συγκεκριμένα, τα τραγούδια που ερμήνευσε στην πορεία της εκεί ήταν τα εξής: «Δεν μιλώ για μια νύχτα εγώ» (live 1), «Κόψε και μοίρασε στα δύο» (live 2), «Κάθε φορά που με κοιτάζεις» (live 3), «Girls just wanna have fun» και «Στην Ντισκοτέκ» (live 4) και «No One» (live 5).

Έπειτα από την αποχώρησή της, δέχτηκε πρόταση από τον τραγουδιστή και παρουσιαστή του διαγωνισμού, Σάκη Ρουβά για συνεργασία, ενώ ακολούθησαν live εμφανίσεις στη Θεσσαλονίκη με τον Νίκο Βέρτη. Μέσα στο 2010 κυκλοφόρησε τέσσερα τραγούδια: «Κέντρο του Κόσμου», «Όταν Χαμηλώνουμε το Φως», «S.O.S. (Let the music play)» και «Tables Are Turning», το οποίο τελευταίο, ενώ ήταν υποψήφιο στον ελληνικό τελικό για την εκπροσώπηση της Ελλάδας στη Eurovision, ακυρώθηκε όταν διέρρευσε νωρίτερα στο διαδίκτυο, γεγονός που θεωρήθηκε πως θα αδικούσε τους υπόλοιπους συμμετέχοντες πριν από την προβλεπόμενη επίσημη παρουσίαση των υποψήφιων τραγουδιών από την ΕΡΤ.

Το 2011 συνεργάστηκε με το συγκρότημα House Twins στο τραγούδι «Never», ενώ παράλληλα εμφανιζόταν στο νυχτερινό κέντρο «Fantasia Live» με τον Νίκο Βέρτη.

Στις 12 Μαρτίου 2012, έπειτα από ψηφοφορία, αναδείχθηκε νικήτρια και εκπροσώπησε την Ελλάδα στον διαγωνισμό τραγουδιού της Eurovision που πραγματοποιήθηκε στο Μπακού. Το τραγούδι που ερμήνευσε λεγόταν «Aphrodisiac» και έφερε τελικά την 17η θέση με συνολικά 64 βαθμούς.

Μετά τη Eurovision ακολούθησε το Aphrodisiac Tour εντός και εκτός Ελλάδος ενώ εμφανίστηκε και στο νυχτερινό κέντρο «Fix Live» με τους Πάνο Κιάμο, Γιώργο Παπαδόπουλο και REC. Την ίδια χρονιά κέρδισε το βραβείο «Καλύτερη Κύπρια Καλλιτέχνιδα» στα Cyprus Music Awards και κυκλοφόρησε άλλα τρία τραγούδια: τα «Hearts Collide», «Μυστικό μου» (με Goin' Through) και «Ταξίδι στη Βροχή», το οποίο αποτέλεσε το soundtrack της κυπριακής σειράς «Βαλς με δώδεκα θεούς». Την χειμερινή σεζόν 2012-2013 εμφανιζόταν στο «Club 22» μαζί με Πάνο Κιάμο, Goin' Through και Βασιλική Νταντά.

Το 2013 κυκλοφόρησε τρία τραγούδια, έκανε ένα σύντομο πέρασμα από τη κυπριακή σειρά «Άσπρα Μπαλόνια» και περιόδευσε στην Ελλάδα, την Κύπρο και την Αυστραλία με τον Πάνο Κιάμο.

Το 2014 κυκλοφόρησε το πρώτο της άλμπουμ, «Τελειώσαμε» καθώς και τρία νέα τραγούδια. Επίσης, συμμετείχε ως διαγωνιζόμενη στο ελληνικό τηλεοπτικό σόου «Your Face Sounds Familiar», έκανε εμφανίσεις με τους Πάνο Καλίδη και Νάνσυ Αλεξιάδη στο «Lido Live Clubbing» και περιοδεία σε ΗΠΑ και Αυστραλία με τον Πάνο Κιάμο.

Το 2015 κυκλοφόρησε τα τραγούδια «Νύχτες Καυτές» και «Κάνε Μια Ευχή», έκανε live εμφανίσεις στο «Cabaret-Kolonaki» μαζί με Λάμπη Λιβιεράτο και Χριστίνα Σάλτη καθώς και περιοδεία. Τη σεζόν 2015-16 είχε πρωταγωνιστικό ρόλο στη σειρά «Δίδυμα Φεγγάρια», ενώ το 2016 κυκλοφόρησε τα τραγούδια «Στον Κόσμο Τον Δικό Της» και «Mamma Mia». Επιπλέον, περιόδευσε σε ΗΠΑ και Καναδά με τον Γιώργο Τσαλίκη. Τη χειμερινή σεζόν 2016-17 εμφανίστηκε στο νυχτερινό κέντρο «Teatro Music Hall» με τους Νότη Σφακιανάκη και Βασίλη Καρρά. Το 2017 κυκλοφόρησε το τραγούδι «Σώμα, βλέμμα και ψυχή».

Το 2018 κυκλοφόρησε το τραγούδι «Σ' Ευχαριστώ» και τη σεζόν 2018-19 έκανε live εμφανίσεις με τον Σταμάτη Γονίδη και τον Νίκο Μακρόπουλο. Το 2019 κυκλοφόρησε τα τραγούδια «Bonita» και «Δεν Έχουμε Σχέση» (ft. Tartar) ενώ εμφανιζόταν και στο νυχτερινό μαγαζί «Frangelico» με τους Χρήστο Χολίδη και Γιώργο Γιαννιά. Τη σεζόν 2019-20 έκανε εμφανίσεις με τους Νίκο Βέρτη, Νικηφόρο, Βαγγέλη Κακουριώτη, Μορφούλα Ιακωβίδου και Χάρις Σάββα ενώ το 2020 κυκλοφόρησε τα τραγούδια «Calm Down» (ft. Koki) και «Οι Ιστορίες μας» (ft. Κατερίνα Στικούδη).

Το 2021 συμμετείχε στο ριάλιτι επιβίωσης του ΣΚΑΪ, «Survivor Greece». Έπειτα, κυκλοφόρησε το τραγούδι «Πάμε Έλα», μια επανεκτέλεση του ομώνυμου τραγουδιού της Πάμελας. Τη χειμερινή σεζόν 2021-2022 εμφανιζόταν στο νυχτερινό κέντρο «Βοτανικός» μαζί με τους Σταμάτη Γονίδη και Νίκο Μακρόπουλο. Το καλοκαίρι του 2022 ακολούθησε περιοδεία με τον Νίκο Οικονομόπουλο.

Το 2023 κυκλοφόρησε το τραγούδι «Sugar Daddy», συμμετείχε ξανά στο ριάλιτι επιβίωσης «Survivor» και έκανε περιοδεία σε Ελλάδα και Κύπρο. Το 2024 κυκλοφόρησε δύο τραγούδια: το «Σε Πήρα Σοβαρά» (επανεκτέλεση του ομώνυμου τραγουδιού του Σαρμπέλ) και το «Όλα Αλλάζουνε». Επίσης, έκανε περιοδεία σε Ελλάδα και εξωτερικό.

Το 2025 έκανε περιοδεία στις ΗΠΑ (Νέα Υόρκη, Ντιτρόιτ, Σικάγο, Ουάσινγκτον) μαζί με τους Πάνο Κιάμο και DJ Pitsi, στην Αυστραλία (Αδελαΐδα, Σίδνεϊ, Μελβούρνη) μαζί με τον Ηλία Βρεττό, εμφανίστηκε ως guest στο Καρναβάλι Αργοστολίου αλλά και στον τελικό του Κυπέλλου Κύπρου. Επίσης, κυκλοφόρησε το τραγούδι «Πες Της».

## Δισκογραφία
### Studio Albums
* *Τελειώσαμε* (2014)

### Τραγούδια

## Φιλμογραφία
### Τηλεόραση

## Βραβεύσεις

## Εμφανίσεις
### Νυχτερινά κέντρα
* The S Club (μαζί με Σάκη Ρουβά) (2009 - 2010)
* Πύλη Αξιού (μαζί με Νίκο Βέρτη) (2010)
* Fantasia (μαζί με Νίκο Βέρτη) (2010-2012)
* Fix Live (μαζί με Πάνο Κιάμο, Γιώργο Παπαδόπουλο και Rec) (2012)
* Club 22 (μαζί με Πάνο Κιάμο, Goin' Through και Βασιλική Νταντά) (2012 - 2013)
* Lido Live Clubbing (μαζί με Πάνο Καλίδη και Νάνσυ Αλεξιάδη) (2014)
* Cabaret-Kolonaki (μαζί με Λάμπη Λιβιεράτο και Χριστίνα Σάλτη) (2015)
* Teatro Music Hall (μαζί με Νότη Σφακιανάκη και Βασίλη Καρρά) (2016-2017)
* Frangelico (μαζί με Σταμάτη Γονίδη και Νίκο Μακρόπουλο) (2018-2019)
* Frangelico (μαζί με Χρήστο Χολίδη και Γιώργο Γιαννιά) (2019)
* YTON the Music Show (μαζί με Νίκο Βέρτη, Νικηφόρο, Βαγγέλη Κακουριώτη, Μορφούλα Ιακωβίδου, Χάρις Σάββα) (2019-2020)
* Βοτανικός (μαζί με Σταμάτη Γονίδη και Νίκο Μακρόπουλο) (2021-2022)

### Περιοδείες
* Eurovision Promo Tour (2012)
* The Aphrodisiac Tour (2012)
* Panos Kiamos & Eleftheria Eleftheriou Australian Tour (2013)
* Summer Tour (2013)
* Eleftheria Eleftheriou Live Tour (2013 - 2014)
* Summer Tour (2014)
* Panos Kiamos & Eleftheria Eleftheriou USA & Canadian Tour (2014)
* Panos Kiamos & Eleftheria Eleftheriou Summer Tour in Greece (2015)
* Giorgos Tsalikis & Eleftheria Eleftheriou USA & Canadian Tour (2016)
* Giorgos Mazonakis & Eleftheria Eleftheriou Greek & European tour (2016)
* Nikos Oikonomopoulos & Eleftheria Eleftheriou Summer Tour Greece (2017)
* Vasilis Karras & Eleftheria Eleftheriou USA & Canadian Tour (2017)
* Summer Tour (2022)
* Eleftheria Eleftheriou Summer Tour (2023)
* Σε Πήρα Σοβαρά On Tour (2024)

## Παραπομπές


Κατηγορία:Κύπριες τραγουδίστριες
Κατηγορία:Ποπ μουσικοί
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2012
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Συμμετέχοντες στο Survivor Ελλάδας